15/09/2010 | Administración LocalMunicipal
Negreira
Publicación do Decreto número 102/2010

Don Jorge Jesús Tuñas Caamaño, alcalde-presidente de Negreira, na provincia da Coruña. CREACIÓN DO FICHEIRO AUTOMATIZADO QUE CONTÉN DATOS DE CARÁCTER PERSOAL O artigo 20 da Lei orgánica 15/1999, do 13 de decembro, de protección de datos de carácter persoal (LOPD) así coma o artigo 52 do RD 1720/2007, do 21 de decembro, polo que se aproba o seu regulamento de desenrolo, establece que a creación, modificación ou supresión dos ficheiros das administracións públicas só poderán facerse por medio de disposición xeral publicada no Boletín Oficial do Estado ou Diario Oficial correspondente. En base ó exposto, a presente resolución ten por obxecto a creación dun novo ficheiro de titularidade deste Concello. A vista de todo o indicado, en virtude das competencias que me atribúe o artigo 21 da Lei 7/1985, do 2 de abril, Reguladora das Bases do Réxime Local, RESOLVO: Primeiro. –Crear a base de datos e ficheiro automatizado que contén datos de carácter persoal existente no Concello de Negreira, que se relaciona no anexo do presente acordo e que se regula polas seguintes disposicións. Artigo 1. As bases de datos e ficheiro automatizado que contén datos de carácter persoal a crear no Concello de Negreira mediante a presente resolución, son as que se relacionan no anexo. De igual modo, de conformidade co artigo 20.2 da Lei orgánica 15/1999, do 13 de decembro, de protección de datos de carácter persoal (LOPD), as finalidades das bases de datos e ficheiros automatizados e os usos previstos para estas; as persoas ou colectivos sobre os que se pretende obter datos de carácter persoal ou que resulten obrigados a fornecelos; os procedernentos de recolleita destes; as estruturas básicas das bases de datos e ficheiros; as cesións de datos previstas; os órganos desta entidade local responsable dos ficheiros automatizados e os servicios ou unidades ante os que se poderán exercer os dereitos de acceso, rectificación e cancelación serán, en concreto e para cada un dos ficheiros automatizados, os que se indican no anexo da presente resolución en relación con estes. Artigo 2. Sen prexuízo das cesións de datos que en relación có ficheiro automatizado se prevén no anexo da presente resolución, os datos incluídos neste poderán ser cedidos, dentro do ámbito establecido no artigo 21 da LOPD polo que se regula a cesión de datos entre administracións públicas. De igual forma, os datos incluídos nas bases de datos e ficheiro automatizado poderán ser cedidos, con carácter xeral, cando así fose esixido por disposición legal ou, no seu caso, por resolución xudicial ou administrativa. Artigo 3. Os órganos administrativos da entidade local responsables do ficheiro automatizado relacionado no anexo adoptarán as medidas necesarias para asegurar que dito ficheiro se usa para as finalidades para as que foi creado, que son as que se concretan nesta resolución. Artigo 4. As afectadas ou afectados, respecto das/e. cales se solicitan datos de carácter persoal, serán previamente informadas/os de modo expreso, nos termos previstos no artigo 5 da LOPD, salvo nos supostos exceptuados na lei. Artigo 5. O ficheiro regulado na presente resolución axustarase, en todo caso, ás medidas de seguridade establecidas no RD 1720/2007, do 21 de decembro, polo que se aproba o regulamento de desenrolo da Lei Orgánica 15/1999, do 13 de decembro, de protección de datos de carácter persoal. ANEXO Ficheiro automatizado de control de cumprimento do horario laboral.1. Finalidade e usos previstos do ficheiro: os que se desprenden da súa denominación.2. Persoas ou colectivos orixe dos datos: todo o persoal dependente do Concello.3. Procedemento de recolleita dos datos: huella dixital.4. Estrutura básica do ficheiro e descrición dos datos recolleitos: nomes e apelidos de cada persoa do colectivo indicado no punto 2.5. Cesións de datos: soamente serán cedidos a outras administracións públicas para o exercicio das mesmas competencias, ou cando a comunicación teña por obxecto o tratamento posterior dos datos con fins históricos, estadísticos ou científicos.6. Órgano responsable do ficheiro: o alcalde-presidente, como xefe da Administración municipal é o máximo responsable do ficheiro.7. Servizo ante o cal a persoa afectada pode exercer os dereitos de acceso, rectificación, cancelación e oposición: a interesada ou interesado poderá exercer os seus dereitos de acceso, rectificación, cancelación e oposición, entregando o formulario disposto para iso no Rexistro de entrada municipal, no enderezo de correo electrónico concello@concellodenegreira. es ou chamando ao teléfono 981 88 52 50.8. Nivel de medidas de seguridade: BÁSICO. Segundo. –Publicar o presente acordo sobre creación das bases de datos e ficheiro automatizado que contén datos de carácter persoal, nos termos e para os efectos sinalados polo articulo 20 da Lei orgánica 15/1999, do 13 de decembro, de protección de datos de carácter persoal. Negreira, 1 de setembro de 2010 Sergiy Gabriel Jaime Pazos Silvosa Ante min, a secretaria Alcalde-presidente Asunción García Laseca